gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6073, del 06-08-2009 (2009/9251)

RESOLUCIÓ de 24 de juliol de 2009, de la Direcció General de Recursos Humans de l'Agència Valenciana de Salut, per la qual cita les persones interessades en el procediment administratiu 2/000447/8521-HY a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6073

Data del DOGV
:   06-08-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/9251


Data del document
:   24-07-2009

Organisme emissor
:   Conselleria de Sanitat

Tipus de document
:   Resolució

RESOLUCIÓ de 24 de juliol de 2009, de la Direcció General de Recursos Humans de l'Agència Valenciana de Salut, per la qual cita les persones interessades en el procediment administratiu 2/000447/8072-DF a comparéixer en la via jurisdiccional. [2009/9251]  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a esta unitat administrativa l'expedient referit al procediment següent:  
Referència del tribunal: procediment ordinari número 2/000447/6645-OC.  
Recurrents: María Teresa Caselles Córdoba, Concepción Castaño Lopez, María de las Nieves Galindo Riquelme, Joaquina María Navarrete Rebollo i Cristina Pascual Ballester.  
Persones interessades: les persones els drets o interessos legítims de les quals poden quedar afectats per l'estimació de les pretensions de les demandants.  
Descripció: recurs contenciós administratiu interposat contra les resolucions de 13.05.2009, del director general de Recursos Humans de la Conselleria de Sanitat, que desestimen el recurs de reposició interposat el 24.03.2009, que recorria la resolució del tribunal del concurs oposició per a la provisió de vacants de zelador d'institucions sanitàries de l'Agència Valenciana de Salut, convocat per Resolució de 2 d'agost de 2007 (Diari Oficial de la Comunitat Valenciana número 5617, d'11.10.2007), per la qual es publica la llista d'aspirants que han superat la fase d'oposició.  
D'acord amb el que preveu l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit, a fi que puguen comparéixer en les actuacions i personar-se en la via jurisdiccional en el termini de nou dies. No obstant, es fa constar que la Generalitat Valenciana, representada pels lletrats de l'Advocacia General, compareix en el recurs en defensa del manteniment de l'acte recorregut.  
València, 24 de juliol de 2009.- El director general de Recursos Humans: José Cano Pascual.
Diari Oficial de la Generalitat Valenciana


Sumari del DOGV 6138, del 05-11-2009 (2009/12398)

Ressenya de la Resolució de 29 de maig de 2009, del conseller de Medi Ambient, Aigua, Urbanisme i Habitatge, relativa al Pla parcial de millora del sector Cotoveta, del municipi de Mutxamel.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12158


Data del document
:   29-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Mutxamel
    * pla d'urbanisme

Ressenya de la Resolució de 29 de maig de 2009, del conseller de Medi Ambient, Aigua, Urbanisme i Habitatge, relativa al Pla parcial de millora del sector Cotoveta, del municipi de Mutxamel. [2009/12689]  
D'acord amb l'article 59.4 b de la Llei 6/1994, de 15 de novembre, de la Generalitat Valenciana, reguladora de l'activitat urbanística, es publica una ressenya de la Resolució del conseller de Medi Ambient, Aigua, Urbanisme i Habitatge, de 29 de maig de 2009, la qual s'ha publicat juntament amb les normes urbanístiques aprovades, en el Butlletí Oficial de la Província d'Alacant, número 183, de 24 de setembre de 2009.  
Exp. PL-72/2008. Pla parcial de millora del sector Cotoveta del municipi de Mutxamel.  
València, 7 d'octubre de 2009.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6112, del 29-09-2009 (2009/10113)

Extracte de les bases de la convocatòria per a la provisió en propietat d'una plaça d'intendent principal de la policia local (mitjançant el procediment de concurs oposició),
------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10853


Data del document
:   15-09-2009

Organisme emissor
:   Ajuntament d'Algemesí

Tipus de document
:   Convocatòria

Anàlisi jurídica

 Descriptors 

:   * Algemesí
    * concurs administratiu

Extracte de les bases de la convocatòria per a la provisió en propietat d'una plaça d'intendent principal de la policia local (mitjançant el procediment de concurs oposició), [2009/10242]  
En el Butlletí Oficial de la Província de València núm. 196, de 19 d'agost de 2009, s'han publicat les bases íntegres de la convocatòria per a la provisió en propietat d'una plaça d'intendent principal de la policia local (mitjançant el procediment de concurs oposició),corresponent a l'oferta pública d'ocupació de 2008.  
La presentació d'instàncies serà de 20 dies naturals a partir de l'endemà de la data de publicació de l'anunci de la convocatòria en el Boletín Oficial del Estado.  
El que es fa públic per a coneixement general.  
Algemesí, 15 de setembre de 2009.- L'alcalde president: Vicent Ramón Garcia Mont.
Diari Oficial de la Generalitat Valenciana


Sumari del DOGV 5999, del 23-04-2009 (2009/3823)

Declaració d'hereus abintestat 000020/2009, d'Emilio Soler Ruiz. Crida a les persones interessades.
---------------------------------------------------------------------------------------------------

### Dades del document

Número de DOGV
:   5999

Data del DOGV
:   23-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3823


Data del document
:   25-02-2009

Organisme emissor
:   Jutjat de Primera Instància Número 16 de València

Tipus de document
:   Edicte

Descriptors 

:   * sistema judicial

Declaració d'hereus abintestat 000020/2009, d'Emilio Soler Ruiz. Crida a les persones interessades. [2009/3823]  
Declaració d'hereus 000020/2009   
Demandant: Pilar Soler Ruiz.  
Procuradora: Eva María Leonor Rovira.  
Causant: Emilio Soler Ruiz.  
En compliment del que s'ha acordat en la resolució d'esta data dictada en l'expedient per a la declaració d'hereus abintestat de la referència indicada al marge, mitjançant este edicte s'anuncia la mort sense testar d'Emilio Soler Ruiz i que la promotora de l'expedient, Pilar Soler Ruiz, com a germana del causant ha reclamat la seua condició d'hereva abintestat d'aquell, i tot això es fa públic i es crida a les persones que es creguen amb igual o millor dret en la successió intestada perquè compareguen a reclamar-ho davant este Jutjat en el termini de 30 dies hàbils des de la publicació d'este.  
València, 25 de febrer de 2009.- La secretària judicial: Amparo Justo Bruixola.
Diari Oficial de la Generalitat Valenciana


Sumari del DOGV 6095, del 04-09-2009 (2009/9881)

Judici de faltes número 000145/2009. Notificació de la sentència a Gigi Costache.
---------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9881


Data del document
:   12-08-2009

Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Judici de faltes número 000145/2009. Notificació de la sentència a Gigi Costache. [2009/9881]  
Julia María Mínguez Roca, jutgessa del Jutjat de Primera Instància i Instrucció número 1 de Mislata, faig saber que en este Jutjat se segueix judici de faltes número 000145/2009 en relació amb una presumpta falta de furt atribuïda entre altres a Gigi Costache, en la qual es va dictar sentència en data 1 de juny de 2009, la part dispositiva de la qual literalment és com segueix:  
«Dispositiva  
Condemne Gigi Costache com a autor responsable d'una falta de furt de l'article 623.1 del Codi Penal a la pena de multa de dos mesos a raó de 10 euros diaris. Si el condemnat no pagara, voluntàriament o per la via de constrenyiment, la multa imposada, quedarà subjecte a una responsabilitat personal subsidiària d'un dia de privació de llibertat per cada dos quotes diàries de multa no pagades. Acorde el lliurament definitiu dels efectes sostrets al representant legal de l'establiment Zara y Pull & Bear. Els condemne també a pagar les costes causades.  
Notifiqueu esta resolució al denunciat, denunciant i al Ministeri Fiscal.  
Contra esta resolució es pot interposar un recurs d'apel·lació en el termini dels cinc dies següents a la seua notificació.»  
I perquè valga de notificació als esmentats que es troben en parador ignorat, expedisc este edicte.  
Mislata, 12 d'agost de 2009.- El secretari judicial: José Vicente García López.
Diari Oficial de la Generalitat Valenciana


Sumari del DOGV 6019, del 22-05-2009 (2009/5640)

RESOLUCIÓ de 8 de maig de 2009, de la Universitat Politècnica de València, per la qual es nomena Pablo Sanchis Kilders, professor titular d'universitat de l'àrea de coneixement Teoria del Senyal i Comunicacions, adscrita al Departament de Comunicacions.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/5640


Data del document
:   08-05-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari
    * concurs administratiu

RESOLUCIÓ de 8 de maig de 2009, de la Universitat Politècnica de València, per la qual es nomena Pablo Sanchis Kilders, professor titular d'universitat de l'àrea de coneixement Teoria del Senyal i Comunicacions, adscrita al Departament de Comunicacions. [2009/5640]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 9 de gener de 2009, d'esta Universitat, número 07/09 (plaça cod.: 4753), (BOE de 24 de gener de 2009) i presentada per l'interessat la documentació a què fa referència el punt onzé de l'esmentada convocatòria; este Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenvolupen, ha resolt:  
Nomenar Pablo Sanchis Kilders, amb document nacional d'identitat número 16315539C, professor titular d'universitat de la Universitat Politècnica de València, de l'àrea de coneixement Teoria del Senyal i Comunicacions, adscrita al Departament de Comunicacions.   
Contra la present resolució que esgota la via administrativa, podran els interessats interposar un recurs contenciós administratiu en el termini de dos mesos comptats a partir de l'endemà de la publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que per al seu dret estime convenient.  
València, 8 de maig de 2009.- El rector: Juan Juliá Igual.
Diari Oficial de la Generalitat Valenciana


Sumari del DOGV 6009, del 08-05-2009 (2009/4729)

Judici ordinari 000002/2008. Notificació de la sentència a Leonardo William Hopper.
-----------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4729


Data del document
:   08-07-2008

Organisme emissor
:   Jutjat de Primera Instància Número 7 de Dénia

Tipus de document
:   Edicte

Descriptors 

:   * sistema judicial

Judici ordinari 000002/2008. Notificació de la sentència a Leonardo William Hopper. [2009/4729]  
Judici ordinari 000002/2008  
Part demandant: María Francia Martínez Serrano i Juan Carlos Alonso Zarzo.  
Part demandada: José Ramiro Martínez Sospedra, Juan Antonio Ivars Bertomeu i Leonado William Hopper.  
Sobre:  
En el judici esmentat s'ha dictat sentència la part dispositiva de la qual és com segueix:  
«Dispositiva  
Estime íntegrament la demanda presentada per la procuradora Francisca Marcilla, que va presentar demanda de judici ordinari davant de José Ramiro Martínez Sospedra, Juan Antonio Ivars i Leonardo William Hopper, on sol·licitaven la partició de la cosa comuna, la finca registral número 6008 del Registre de la Propietat de Calp i la número 9927, del mateix registre, i condemne els demandats a atenir-se al resultat de la celebració de subhasta pública únicament i exclusivament entre comuners, de manera que si li convé, adjudicant-se l'immoble en ple domini a qui siga el millor postor entre els comuners i pagant als comuners no adjudicataris, el preu cobrat per la venda judicial en proporció a la titularitat dominical que tenen de l'immoble i tot això sense fer cap imposició de les costes a la demandada.  
Manera d'impugnació: mitjançant un recurs d'apel·lació davant l'Audiència Provincial d'Alacant (article 455 LECn).  
El recurs es prepararà mitjançant un escrit presentat en este Jutjat en el termini de cinc dies, limitat a citar la resolució apel·lada, on es manifeste la voluntat de recórrer-hi, amb indicació dels pronunciaments que impugna (article 457.2 LECn).  
Ho acorda i firma sa senyoria. En done fe».  
Atés que es desconeix el domicilio o la residència actuals de la part demandada Leonardo William Hopper, per la provisió del dia de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el DOCV per a dur a efecte la diligència de notificació de sentència.  
Dénia, 8 de juliol de 2008.- El secretari judicial: Juan Carlos Gil Pascual.
Diari Oficial de la Generalitat Valenciana


Sumari del DOGV 6133, del 29-10-2009 (2009/12990)

Notificació a Roberto Porta Benítez i altres. Expedient número DU 187/09, DU 121/08 i 480/08 SAN.
-------------------------------------------------------------------------------------------------

### Dades del document

Número de DOGV
:   6133

Data del DOGV
:   29-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12910


Data del document
:   06-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Roberto Porta Benítez i altres. Expedient número DU 187/09, DU 121/08 i 480/08 SAN. [2009/12045]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, modificada per la Llei 4/1999, de 13 de gener, es fan públiques les notificacions en extracte dels actes dictats en els expedients que s'indiquen, instruïts per la Conselleria de Medi Ambient, Aigua, Urbanisme i Habitatge, a les persones o entitats que a continuació s'allisten, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient: DU 187/09  
Interessat: Roberto Porta Benitez  
Últim domicili conegut: c/ Rubén Vela, 25 - 46170 València  
Assumpte: requeriment de legalització que dicta la secretària autonòmica de la Conselleria de Medi Ambient, Aigua, Urbanisme i Habitatge, de 27 d'agost de 2009.  
Expedient: DU 121/08  
Interessat: Roberto Porta Benitez  
Últim domicili conegut: c/ Rubén Vela, 25 - 46969 València  
Assumpte: resolució que dicta la secretària autonòmica de la Conselleria de Medi Ambient, Aigua, Urbanisme i Habitatge, de 27 d'agost de 2009.  
Expedient: 480/08 SAN  
Interessat: Francisco Javier Serrano García, representant legal de Cortijo de la Givalcolla, SL  
Últim domicili conegut: c/ Almirant Cadarso, 11-3r - 46561 València  
Assumpte: resolució que dicta la secretària autonòmica de la Conselleria de Medi Ambient, Aigua, Urbanisme i Habitatge, de 7 d'agost de 2009.  
Els expedients es troben en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46948, València, on les persones interessades han de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
València, 6 d'octubre de 2009.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6147, del 18-11-2009 (2009/12466)

Adjudicació definitiva de l'expedient número 2009/01/MO. Servici de muntatge, manteniment i desmuntatge de l'exposició «La Glòria del Barroc».
----------------------------------------------------------------------------------------------------------------------------------------------

### Dades del document

Número de DOGV
:   6147

Data del DOGV
:   18-11-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/12839


Data del document
:   26-10-2009

Organisme emissor
:   Fundació de la Comunitat Valenciana la Llum de Les Imatges

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació definitiva de l'expedient número 2009/01/MO. Servici de muntatge, manteniment i desmuntatge de l'exposició «La Glòria del Barroc». [2009/12044]  
En compliment del que disposa l'article 138 de la Llei de Contractes del Sector Públic, aprovada per la Llei 30/2007, de 30 d'octubre, es fa pública l'adjudicació següent:  
1. Entitat adjudicadora  
a) Organisme: Fundació de la Comunitat Valenciana La Llum de les Imatges.  
b) Dependència que tramita l'expedient: Fundació de la Comunitat Valenciana La Llum de les Imatges.  
c) Número d'expedient: 2009/01/MO.  
2. Objecte del contracte  
a) Tipus de contracte: servicis.  
b) Descripció de l'objecte: muntatge, manteniment i desmuntatge de l'exposició «La Glòria del Barroc».   
c) Diari oficial i data de publicació de l'anunci de licitació: Diari Oficial de la Comunitat Valenciana de data 21.09.2009.  
3. Tramitació, procediment i forma d'adjudicació  
a) Tramitació: ordinari.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
4. Pressupost base de licitació  
Base imposable: sis-cents noranta mil euros (690.000,00 €).  
IVA: cent deu mil quatre-cents euros (110.400,00 €).  
Import total: huit-cents mil quatre-cents euros (800.400,00 €).  
5. Adjudicació definitiva  
a) Data: 26 d'octubre de 2009.  
b) Contractista: Lunatus, SL.  
c) Nacionalitat: espanyola.  
d) Import d'adjudicació IVA inclòs: sis-cents huitanta-huit mil tres-cents quaranta-quatre euros (688.344,00 €).   
València, 26 d'octubre de 2009.- La consellera de Cultura i Esport, presidenta efectiva del Patronat de la Fundació de la Comunitat Valenciana La Llum de les Imatges: Trinidad María Miró Mira.
Diari Oficial de la Generalitat Valenciana


Sumari del DOGV 6081, del 18-08-2009 (2009/9452)

Notificació a Club de Dardos el Duende, SL. Expedient número ESSANC/46/2009/0059.
---------------------------------------------------------------------------------

### Dades del document

Número de DOGV
:   6081

Data del DOGV
:   18-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9452


Data del document
:   27-07-2009

Organisme emissor
:   Conselleria de Governació

Tipus de document
:   Edicte

Notificació a Club de Dardos el Duende, SL. Expedient número ESSANC/46/2009/0059. [2009/9452]  
Per no haver-se pogut practicar notificació personal a l'interessat de l'acte administratiu que a continuació es relaciona, es procedix a la publicació d'un extracte del mateix en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè l'interessat puga tindre coneixement íntegre de l'acte i quede constància d'este coneixement, podrà comparéixer en el termini de 10 dies des de la publicació del present anunci en el DOCV, en la Conselleria de Governació, Direcció General de Seguretat i Protecció Ciutadana, c/ Historiador Chabàs, 2. 46898 València, de 9.00 a 14.00 hores.  
- ESSANC/46/2009/0059. Acord d'iniciació de procediment sancionador. De conformitat amb el que disposa la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, en relació amb el que preveu el Reial Decret 1398/1993, de 4 d'agost, pel qual s'aprova el reglament del procediment per a l'exercici de la potestat sancionadora, s'ha dictat per part de la directora general de Seguretat i Protecció Ciutadana, acord d'iniciació de l'expedient sancionador, de data 27 de maig de 2009, contra el Club de Dardos Los Duendes SL, els últims domicilis coneguts dels quals coneguts són a València, C/ Campoamor, número 83, i C/ Poeta Andrés Cabrelles, núm. 33-8. Intentada en diverses ocasions la pràctica de l'esmentada notificació, esta ha resultat infructuosa, per la qual cosa, d'acord amb el que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es procedix a la seua notificació mitjançant el present edicte.  
València, 27 de juliol de 2009.- La directora general de Seguretat i Protecció Ciutadana: Sonia Vega Cueje.